Here is a page extracted from Wikipedia that may contain CSS, HTML, and a lot of unformatted text.

Title: Emys orbicularis
Content: O galapago europeu u tortuga d'arrigachuelo (Emys orbicularis (Linnaeus, 1758)) ye una especie de tartuga d'a familia Emydidae que se troba en o centro y sud d'Europa, Asia occidental y en a zona mediterrania d'Africa.

Distribución en Aragón 
A tortuga d'arrigachuelo en Aragón ye asociata a cursos de ríos y lacunas con aguas de calidat, no trobando-se en aguas contaminatas y con muitas algas.
Se troba en o valle de l'Ebro, en a comarca de Cinco Villas, Plana de Uesca, o río Cinca, as lagunas d'Estanya y as poblacions mes coneixitas d'a Reserva Natural de los Sotos y Galachos del Ebro.

Estato de conservación 
Ye considerata como vulnerable en o Catalogo d'Especies Amenazatas d'Aragón, seguntes o Decreto 49/1995 d'o 28 de marzo, pero ye una especie de costumbres esquivas, por lo que a suya situación real ye desconeixita. En zaguerías, istos animals son veyendo minguada la suya aria de distribución per a contaminación d'as aguas y per l'efecto desastroso d'as aliberacions de tartugas americanas d'a especie Trachemys scripta (galapago de Florida u tartuga d'orellas royas) que son cautivadas muit a sobén como animals de companyía pero cuan se fan grans s'aliberan irresponsablement en as zonas humidas. Istas especies, que tamién fan parte d'a familia d'as Emydidae gosan reproducir-sen mes que no as tartugas autoctonas y a mes, compiten con ellas per l'alimento.

Subespecies
Emys orbicularis capolongoi
Emys orbicularis colchica
Emys orbicularis eiselti
Emys orbicularis fritzjuergenobstii
Emys orbicularis galloitalica
Emys orbicularis hellenica
Emys orbicularis hispanica
Emys orbicularis iberica 
Emys orbicularis ingauna
Emys orbicularis lanzai 
Emys orbicularis luteofusca 
Emys orbicularis occidentalis 
Emys orbicularis orbicularis 
Emys orbicularis persica

Referencias

Vinclos externos 

Emys
Reptils presents en Aragón